CELEX: 62020TN0030
Language: el
Date: 2020-01-20 00:00:00
Title: Υπόθεση T-30/20: Προσφυγή της 20ής Ιανουαρίου 2020 – Promed κατά EUIPO – Centrumelektroniki (Promed)

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/69
            
         
      Προσφυγή της 20ής Ιανουαρίου 2020 – Promed κατά EUIPO – Centrumelektroniki (Promed)
      (Υπόθεση T-30/20)
      (2020/C 68/77)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Promed GmbH kosmetische Erzeugnisse (Farchant, Γερμανία) (εκπρόσωποι: B. Reinisch και B. Sorg, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Centrumelektroniki sp.j. (Tarnowskie Góry, Πολωνία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
      
         Επίδικο σήμα: Λεκτικό σήμα της Ευρωπαϊκής Ένωσης Promed – Υπ’ αριθ. 6 206 718 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 7ης Νοεμβρίου 2019 στην υπόθεση R 614/2019-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  όσον αφορά το αίτημα επιστροφής του τέλους προσφυγής, να μεταρρυθμίσει την προσβαλλόμενη απόφαση και να διατάξει την επιστροφή του τέλους αυτού·
               
            
                  —
               
               
                  να ακυρώσει την από 22 Φεβρουαρίου 2019 απόφαση του τμήματος ακύρωσης του EUIPO (διαδικασία ακύρωσης αριθ. 15 428 C) καθόσον με την απόφαση αυτή το υπ’ αριθ. 6 206 718 σήμα της Ευρωπαϊκής Ένωσης κηρύχθηκε άκυρο για τα εξής προϊόντα:
                  
                              —
                           
                           
                              Κλάση 5: Δοκιμαστικές ταινίες για ιατρική χρήση·
                           
                        
                              —
                           
                           
                              Κλάση 9: Συσκευές για τη μέτρηση της θερμοκρασίας και των λειτουργιών του σώματος·
                           
                        
                              —
                           
                           
                              Κλάση 10: Συσκευές και εργαλεία χειρουργικά, ιατρικά, οδοντιατρικά και κτηνιατρικά, ειδικότερα συσκευές αναλγητικής θεραπείας, ηλεκτρόδια για ηλεκτρικές συσκευές θεραπείας, ορθοπεδικά είδη, ειδικότερα ορθοπεδικά υποδήματα και ένθετα υποδημάτων, επίδεσμοι αστραγάλων, επίδεσμοι σώματος· ορθοπεδικά καλσόν· πένες ινσουλίνης· διατάξεις με κυλίνδρους για μαλάξεις στα πόδια, συσκευές για μαλάξεις· συσκευές για την ακτινοθεραπεία, ειδικότερα θερμοθεραπείας και φωτοθεραπεία.·
                           
                        
                              —
                           
                           
                              και καθόσον υποχρέωσε την δικαιούχο του σήματος (προσφεύγουσα) να φέρει τα δικαστικά έξοδα·
                           
                        
            
                  —
               
               
                  να απορρίψει στο σύνολό της την αίτηση για την κήρυξη της ακυρότητας του υπ’ αριθ. 6 206 718 σήματος της Ευρωπαϊκής Ένωσης Promed·
               
            
                  —
               
               
                  να υποχρεώσει το EUIPO να φέρει τα δικαστικά έξοδα (συμπεριλαμβανομένων των εξόδων της προσφεύγουσας, του ίδιου του EUIPO και του τυχόν παρεμβαίνοντος).
               
            
         Προβαλλόμενοι λόγοι
      
      
                  —
               
               
                  Παράβαση του άρθρου 95, παράγραφος 1, τρίτη περίοδος, σε συνδυασμό με τα άρθρα 59, παράγραφος 1, στοιχείο α', και 7, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση των άρθρων 59, παράγραφος 1, στοιχείο α', και 7, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.